CELEX: C2005/281/08
Language: lt
Date: 2005-11-12 00:00:00
Title: 2005 m. rugsėjo 8 d. Teisingumo Teismo Sprendimas (penktoji kolegija), Byloje C-303/04 (dėl Tribunale di Voghera prašymo priimti prejudicinį sprendimą): Lidl Italia Srl prieš Comune di Stradella (Techniniai standartai ir reglamentai — Direktyva 98/34/EB — Sąvoka „techninis reglamentas“ — Biologiškai nesuskaidomi ausų krapštukai)

12.11.2005   
            
            
               LT
            
            
               Europos Sąjungos oficialusis leidinys
            
            
               C 281/4
            
         
      TEISINGUMO TEISMO SPRENDIMAS
   
   (penktoji kolegija)
   2005 m. rugsėjo 8 d.
   Byloje C-303/04 (dėl Tribunale di Voghera prašymo priimti prejudicinį sprendimą): Lidl Italia Srl prieš Comune di Stradella (1)
   
   (Techniniai standartai ir reglamentai - Direktyva 98/34/EB - Sąvoka „techninis reglamentas“ - Biologiškai nesuskaidomi ausų krapštukai)
   (2005/C 281/08)
   Proceso kalba: italų
   Byloje C-303/04 dėl 2004 m. liepos 1 d.Tribunale di Voghera (Italija) sprendimu, kurį Teisingumo Teismas gavo 2004 m. liepos 16 d., pagal EB 234 straipsnį pateikto prašymo priimti prejudicinį sprendimą byloje Lidl Italia Srl prieš Comune di Stradella, Teisingumo Teismas (penktoji kolegija), kurį sudaro kolegijos pirmininkė R. Silva de Lapuerta, teisėjai C. Gulmann (pranešėjas) ir J. Klučka, generalinė advokatė J. Kokott, sekretorius R. Grass, 2005 m. rugsėjo 8 d. priėmė sprendimą, kurio rezoliucinėje dalyje nurodyta:
   
               1.
            
            
               1998 m. birželio 20 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką, iš dalies pakeistos 1998 m. liepos 20 d. Europos Parlamento ir Tarybos direktyva 98/48/EB, 1 straipsnio 11 punktas turi būti aiškinamas taip, kad nacionalinė teisinė nuostata, pavyzdžiui, 2001 m. kovo 23 d. Aplinkos įstatymo Nr. 93/2001 19 straipsnis, yra techninis reglamentas tiek, kiek ji nustato draudimą pardavinėti ausų krapštukus, pagamintus ne iš biologiškai suskaidomos medžiagos pagal nacionalinius standartus.
            
         
               2.
            
            
               Direktyvos 98/34, iš dalies pakeistos Direktyva 98/48, 8 straipsnio 1 dalies pirma pastraipa turi būti aiškinama taip, kad apie nacionalinę nuostatą, pavyzdžiui, 2001 m. kovo 23 d. įstatymo Nr. 93/2001 19 straipsnį, kuri yra techninis reglamentas, prieš ją priimant turi būti pranešama Europos Bendrijų Komisijai.
            
         
               3.
            
            
               Direktyvos 98/34, iš dalies pakeistos Direktyva 98/48, 8 straipsnio 1 dalies pirma pastraipa turi būti aiškinama taip, kad nacionalinis teismas turi netaikyti nacionalinės teisės nuostatos, pavyzdžiui, 2001 m. kovo 23 d. įstatymo Nr. 93/2001 19 straipsnio, kuri yra techninis reglamentas, jeigu prieš priimant minėtą nuostatą apie ją nebuvo pranešta Europos Bendrijų Komisijai.
            
         
      (1)  OL C 228, 2004 9 11.